Пётар Пракаповіч

**Пё́тар Пятро́віч Пракапо́віч** (3 лістапада 1942, вёска Роўна або Казлы, Беластоцкая акруга, Усходняя Прусія, Трэці Райх (цяпер у Пружанскім раёне Берасьцейскай вобласьці) — беларускі дзяржаўны дзяяч, 4-ы старшыня праўленьня Нацыянальнага банку Рэспублікі Беларусь (1998—2011). Герой Беларусі.

## Біяграфія
Нарадзіўся на акупаванай тэрыторыі цяперашняга Пружанскага раёну, пасьля сям’я пераехала ў Тамашоўку Берасьцейскага раёну. З 5-е клясы Пётар Пракаповіч вучыўся ў Камароўскай сярэдняй школе, дзе сядзеў за адной партай зь Пятром Клімуком.

Пасьля сканчэньня школы спрабаваў паступіць у горнапрамысловую школу, аднак ня быў прыняты з-за стану здароўя. У 1960—1961 — муляр Даўжанскага шахтабудаўнічага ўпраўленьня Сьвярдлоўскай вобласьці.

У 1966 скончыў .

У 1966—1972 — майстар-будаўнік, прараб, галоўны інжынэр, начальнік будаўнічага ўпраўленьня № 3 трэсту «Цэлінаградпрамбуд» (Казахстан).

У 1972—1976 — намесьнік старшыні, старшыня праўленьня Кобрынскай міжкалгаснай будаўнічай арганізацыі.

У 1976—1996 — галоўны інжынэр Берасьцейскага аблміжкалгасбуду, генэральны дырэктар Берасьцейскага аблсельсбуду, «Берасьцеаблсельбуд».

У 1990—1995 — дэпутат Вярхоўнага Савета Беларусі 12 скліканьня, сябра Камісіі па пытаньнях архітэктуры, будаўніцтва, вытворчасьці будаўнічных матэрыялаў і жыльлёва-камунальнай гаспадаркі вёскі і гораду. Найбольш у той час вядомы сваёй жорсткай крытыкай тагачаснага старшыні Нацбанку Станіслава Багданкевіча.

З 1996 — намесьнік кіраўніка Адміністрацыі прэзыдэнта Беларусі, першы намесьнік прэм’ер-міністра Беларусі. З 13 студзеня 1997 — чалец Савету Рэспублікі Нацыянальнага сходу 1-га скліканьня. Паўнамоцтвы датэрмінова спыненыя 15 траўня 1998 у сувязі зь пераходам на іншую пасаду.

З сакавіка 1998 да ліпеня 2011 — старшыня праўленьня Нацыянальнага банку Рэспублікі Беларусь. 17 жніўня 2012 прызначаны памочнікам Лукашэнкі па эканоміцы замест Сяргея Ткачова.

З 18 студзеня 2013 — намесьнік прэм’ер-міністра Рэспублікі Беларусь замест Сяргея Румаса. 27 сьнежня 2014 году адпраўлены ў адстаўку разам са шматлікімі іншымі ўраднікамі Беларусі.

27 сьнежня 2014 году прызначаны старшынём назіральнае рады БПС-Сбербанку.

Пражывае ў менскім мікрараёне Дразды, дзе мае дзьве хаты.

## Дзейнасьць на пасадзе кіраўніка Нацбанку
За часамі кіраваньня Пятра Пракаповіча адбыліся дзьве разавыя дэвальвацыі беларускага рубля: у 2009 і 2011 гадох. Хоць яшчэ ў сакавіку 2011 року ён абвясьціў:

Працуючы старшынём Нацбанку, актыўна дапамагаў землякам. За часы ягонага кіраваньня ў Пружанах было зладжанае рэспубліканскае сьвята «Дажынкі», пабудаваныя міні-ЦЭЦ на мясцовых відах паліва, лядовы (часткова на сродкі Нацбанку) і водны палацы. На базе калгаса «60 гадоў БССР», падшэфнага Нацбанку, быў створаны найбуйнейшы аграпрамысловы холдынг краіны — ААТ «Агракамбінат Мачулішчы», ад Пружанскага раёну ў які ўваходзіць ААТ «Айчына».

## Узнагароды
* Герой Беларусі (Указ № 135 ад 1 сакавіка 2006) «за значны ўнёсак у забесьпячэньне устойлівых тэмпаў эканамічнага росту і павышэньне на гэтай аснове ўзроўню жыцьця насельніцтва рэспублікі»
* Ордэн Айчыны III ступені
* Ордэн Працоўнага Чырвонага Сьцяга СССР
* Ордэн «Знак Пашаны»
* Заслужаны будаўнік БССР
* Ганаровы грамадзянін Пружанскага раёну
* Ганаровы доктар Палескага дзяржаўнага ўнівэрсытэта
* Ганаровы грамадзянін гораду Берасьця

## Крыніцы і заўвагі

## Вонкавыя спасылкі
* Владимир Статкевич, Два Петра и их товарищи
* Вышэйшае кіраўніцтва Нацыянальнага банка Рэспублікі Беларусь
* Біяграфія на бачыне БелТА
* Старонка на праекце «Хто ёсьць хто ў Рэспубліцы Беларусь»
* Пётр Прокопович больше не руководит Национальным банком?

Катэгорыя:Нарадзіліся ў Пружанскім раёне
Катэгорыя:Беларускія банкіры
Катэгорыя:Дэпутаты Вярхоўнага Савету Рэспублікі Беларусь 12-га скліканьня
Катэгорыя:Старшыні Нацыянальнага банку Рэспублікі Беларусь
Катэгорыя:Беларускія інжынэры-будаўнікі
Катэгорыя:Заслужаныя будаўнікі БССР
Катэгорыя:Супрацоўнікі Адміністрацыі прэзыдэнта Рэспублікі Беларусь